যেমন, ১. একজন বিপদগ্রস্তকে উদ্ধার করতে সাহস করে এগিয়ে যাওয়া। অথবা সাহসী বলে আগে থেকেই প্রতিবেশী বা পরিবারে কদর থাকায় বিপদে দিশাহারা অন্যদের কাছ থেকে ডাক আসা। ২. উপস্থিত বুদ্ধি ও বিবেচনা অনুযায়ী বিপদ মোকাবেলায় এগিয়ে যাওয়া। বেশীরভাগ উত্তর দাতাই উল্লেখ করেছেন যে গভীর রাতে অপ্রস্তুতভাবে তাদের প্রথম কাজে ডাক পড়েছিল যেমন, কখনও দেখা গেছে নির্দিষ্ট দাই আসতে দেরী হচ্ছে কিন্তু প্রসূতি মায়ের পানি ভেঙ্গে গেছে বা বাচ্চা বের হতে শুরু করেছে ইত্যাদি জরুরী অবস্থা যখন ভয় না পেয়ে সাহস করে হাত লাগানো ছাড়া আর কিছু করার উপায় নেই ৩. একটা মানুষের বাঁচা-মরা তার হাতে এই মানসিক চাপ সহ্য করে ঠান্ডা মাথায় প্রসবের মত ধীরলয়ের একটি প্রক্রিয়া নজরদারি করে একটি শিশুকে “বাচ্চার ঘর” (জরায়ু) থেকে পৃথিবীতে আসতে নিজের হাতকে এগিয়ে দেয়া ৪. আতংকগ্রস্ত ও প্রসব বেদনায় তড়পানো এক নারীর মনে সাহস যোগানো ও শিশুটি জন্মানোর পর মায়ের ও তার পরিবারের অন্যদের সাথে আনন্দ কিংবা বেদনার ভাগিদার হওয়া ৫. প্রসূতির পেশাব, পায়খানা, রক্ত সব কিছুকে উপেক্ষা করে নিজের কর্তব্য পালন করা।